**Anexa 1** *la PO nr. 357/06.11.2023 privind evaluarea și selecția Resurselor educaționale deschise la nivelul Inspectoratului Şcolar Judeţean Dâmboviţa*

**Fişa de identificare RED**

**Nume prenume autor**:prof.Toader Izabela

**Unităţile de Invăţământ**: Școala Gimnazială Vulcana Pandele, Şcoala Gimnazială „*Ion Mareş*” Vulcana Băi, Şcoala Gimnazială „*Buică Ionescu*” Glodeni, Judeţul Dâmboviţa

**Denumirea resursei educaţionale propuse:**  *Proiectul VERDE*

**Tema/scurtă descriere:**

Inspirându-mă de motto-ul *„Dacă dorim să continuăm a trăi pe această planetă este nevoie de o schimbare de atitudine.”*Albert Einstein – Fizician, resursa educaţională pe care am ales-o este, un proiect pe care l-am numit la modul general *Proiectul VERDE,* este un proiect de documentare privind o temă generală VERDE, un proiect cu caracter intra şi interdisciplinar, un proiect care îmbină cunoştinţele dobândite cu aplicaţiile practice, un proiect de recapitulare a cunoştinţelor din clasele de gimnaziu la disciplinele Fizică, Chimie, Matematică, Limbi străine, Geografie şi Arte.

Resursa propusă reprezintă un model de evaluare a competențelor dobândite de elevii clasei a VIII-a, inclusiv pentru elevii cu CES/TSI, din cunoștințe ce vizează atât baza piramidei taxonomiei competențelor, *cunoaștere*, cât și de la nivelurile superioare, *raţionament,* cel puţin pentru disciplina Fizică.

Dintr-o listă cu 30 de simboluri de culoare „*VERDE”* la nivel naţional/internaţional, îmi doresc să valorific importanţa fiecărui simbolul *VERDE* şi, mai ales, legătura acestuia cu noţiuni/concepte studiate, în principal, la Disciplina Fizică de către elevii din învăţământul gimnazial.

Iată câteva exemple de simboluri care au culoarea  *VERDE ,* la nivel naţional/internaţional:

1. Codul **verde** de avertizare meteo semnifică faptul că nu sunt prognozate fenomene meteorologice periculoase.
2. Culoarea **verde** a semaforului – mişcarea/oprirea mijloacelor de transport.
3. Codul anual verde al mătcii din stupul de albine este pentru anii care se termină în 4 şi în 9; exemplu 2014, 2019- timpul.
4. Cea mai mare parte a luminii care vine de la Soare este **verde**.
5. Culoarea **verde** este a patra şi cea din mijloc culoare din spectrul ROG**V**AIV şi se obţine din amestecul culorilor vecine, galben cu albastru.
6. Farmaciile au semnul distinctiv colorat în **verde –** depozitarea şi comercializarea substanţelor chimice.
7. Codul **verde** al colectării selective a gunoiului ȋnseamnă colectarea sticlei.
8. Codul **verde** al rezistenţei electrice, R.
9. Etc.

**Scopul materialului propus:**

* Didactic, de utilizat la clasă cu elevii
* De documentare pentru cadre didactice

**Nivelul de învăţământ:** gimnazial

**Clasa**: a VIII-a

**Aria curriculară/Disciplina/Domeniul**: Matematică și ştiinţe ale naturii/Fizica/Abilităţi de viaţă

**Competenţe vizate:**

Competenţa generală 3. Interpretarea unor date şi informaţii, obţinute experimental sau din alte surse, privind fenomene fizice simple şi aplicaţii tehnice ale acestora cu competenţa specifică 3.1 *Extragerea de date științifice relevante din observații proprii și/sau din diverse surse,* din Programa de Fizică în vigoare a clasei a VIII-a .

**Obiectivele operaţionale:**

1. să aleagă un simbol de culoare *VERDE”* la nivel naţional/internaţional;

2.să identifice legătura acestui simbol cu noţiuni/concepte studiate la Disciplina Fizică;

3. să descrie importanţa simbolului *VERDE* ales;

4. să colaboreze inter şi intragrupal pentru a finaliza un proiectpe platforme educaționale online;

5. să prezinte produsul final, folosind un dispozitiv electronic cu conexiune la internet, conform calendarului afişat în clasă.

**Perioada de timp de organizare a** Proiectului  *VERDE*: o săptămână înainte de săptămâna din cadrul Programului “Săptămâna verde” a anului şcolar în curs

**Perioada de timp de desfăşurare a** Proiectului  *VERDE*: săptămâna din cadrul Programului “Săptămâna verde” din anul şcolar în curs

**Notarea elevilor pentru realizarea proiectului:** în următoarea săptămână după finalizarea Programului “Săptămâna verde” din anul şcolar în curs

**Modul de desfăşurare**: temă pentru acasă pentru elevi, în 2 grupe

**Resurse necesare:** dispozitiv electronic conectat la internet, Manualul de Fizică, caietul de Fizică, bibliografia/webgrafia recomandate, reviste etc.

**Platforme utilizate de către elevi**: platforma voki <http://www.voki.com/>, unde fiecare elev îşi crează un cont ( este gratuit şi se realizează foarte uşor), platforma Edpuzzle [httpps://edpuzzle.com/](http://www.voki.com/), unde fiecare elev îşi crează un cont ( este gratuit şi se realizează foarte uşor), platforma mentimeter.

**Sarcina de lucru pentru elevi:**

1. **Sarcini de lucru pentru Grupa I:** folosind contul tău din platforma voki <http://www.voki.com/>, **realizează** un avatar virtual serial personalizat, care să se încadreze în Proiectul *VERDE.*

**Studiază** lista cu coduri/simboluri de culoare „*VERDE”,* la nivel naţional / internaţional, postată de mine la avizierul virtual/padllet\_ul dedicat acestui proiect la adresa: <https://padlet.com/izabelatoader100/fizica_proiectul_verde-euvlpwmiex538m2z>, această listă este denumită “*Listă\_profesor*”, apoi alege cel puţin 5 simboluri de culoare „*VERDE,* identifică legătura fiecărui simbol ales cu concepte/noţiuni studiate la Disciplina Fizică şi realizează o scurtă descriere a importanţei fiecărui simbolul „*VERDE”* ales.

**Avatarul virtual serial** personalizat trebuie să conţină:

1. cel puţin 5 simboluri de culoare „*VERDE”* la nivel naţional/internaţional

2.identificarea legăturii fiecărui simbol ales cu concepte/noţiuni studiate la Disciplina Fizică

3. o scurtă descriere a importanţei fiecărui simbolul „*VERDE”* ales sau folosit

4. un titlu personalizat pentru proiectul grupei tale, dar şi pentru grupa din care faci parte

5. cel mult 5 episoade

6. opţional, fiecare episod creat poate avea titlul său

**Evaluarea proiectului grupei tale** se realizează în 2 etape:

1. Evaluarea realizată de către fiecare grupă

Grupa ta realizeză o pagină de evaluare, la alegere, pe platforma mentimeter, pe care o trimite la avizierul virtual dedicat proiectului, asfel încât poţi trimite/vedea, în timp real, aprecierea/nota/comentariul tău pentru colegii din Grupa a II-a.

1. Evaluarea realizată de către profesor

Vizualizează criteriile de performanţă postate pe avizierul virtual dedicat proiectului, astfel că poţi să te autoevaluezi în orice moment de timp şi spaţiu.

Nota grupei tale este nota fiecărui elev din grupă.

După evaluare, proiectul grupei tale este postat în avizierul virtual al proiectului.

1. **Sarcini de lucru pentru Grupa a II-a:** folosind contul tău din platforma Edpuzzle [httpps://edpuzzle.com/](http://www.voki.com/), **realizează** un video interactiv personalizat, care să se încadreze în Proiectul *VERDE*.

**Studiază** lista cu coduri/simboluri de culoare „*VERDE”,* la nivel naţional / internaţional, postată de mine la avizierul virtual/padllet\_ul dedicat acestui proiect la adresa: <https://padlet.com/izabelatoader100/fizica_proiectul_verde-euvlpwmiex538m2z>, această listă este denumită “*Listă\_profesor*”, apoi alege cel puţin 5 simboluri de culoare „*VERDE,* identifică legătura fiecărui simbol ales cu concepte/noţiuni studiate la Disciplina Fizică şi realizează o scurtă descriere a importanţei fiecărui simbolul „*VERDE”* ales.

**Proiectul video interactiv** al grupei tale trebuie să conţină:

1. cel puţin 5 simboluri de culoare „*VERDE”* la nivel naţional/internaţional

2.identificarea legăturii fiecărui simbol ales cu concepte/noţiuni studiate la Disciplina Fizică

3. o scurtă descriere a importanţei fiecărui simbolul „*VERDE”* ales

4. un titlu personalizat pentru proiectul grupei tale

5.opţional, proiectul video interactiv poate fi împărţit în mici secvenţe, fiecare să aibă titlul său

**Evaluarea proiectului grupei tale** se realizează în 2 etape:

1. Evaluarea realizată de către fiecare grupă

Grupa ta realizeză o pagină de evaluare, la alegere, pe platforma mentimeter, pe care o trimite la avizierul virtual dedicat proiectului, asfel încât poţi trimite/vedea, în timp real, aprecierea/nota/comentariul tău pentru colegii din Grupa I.

1. Evaluarea realizată de către profesor

Vizualizează criteriile de performanţă postate pe avizierul virtual dedicat proiectului, astfel că poţi să te autoevaluezi în orice moment de timp şi spaţiu.

Nota grupei tale este nota fiecărui elev din grupă.

După evaluare proiectul grupei tale este postat în avizierul virtual al proiectului.

**Modul în care mă aştept ca elevii să rezolve sarcina de lucru**

Consider că proiectul propus antrenează **toţi** elevii clasei a VIII-a, fiecare dintre ei rezolvă sarcina de lucru în funcţie de stilul de învăţare, de implicare, ori de potenţialul său şi, în plus, elevii vor colabora în cadrul grupului pentru o activitate plăcută, desfăşurată în ritm propriu.

Cred că peste 90% dintre elevi vor reuşi să rezolve integral proiectul, conform sarcinilor de lucru pentru fiecare grupă. Cei 10 % dintre elevi poate vor atinge nota 5.

**Rezultate așteptate ale învățării (competențe și/sau obiective):**

* elevii extrag diferite date științifice relevante din observații proprii şi din sursele puse la dispoziţie de profesor, implicându-se în activitățile propuse în cadrul grupului său;
* formarea unui comportament verde şi a unor atitudini orientate spre asigurarea calității ideilor/relaţiilor/comportamentelor/mediului în care trăim;
* elevii își dezvoltă competenţe științifice, dar și competenţe lingvistice și digitale;
* elevii îşi dezvoltă una dintre competenţele secolului XXI: *c*oordonarea cu ceilalți colegi;

**Evaluarea celor 2 proiecte**

1. **Interevaluarea realizată de fiecare elev**

Interevaluarea este realizată după prezentarea celor 2 proiecte realizate de fiecare grupă.

Fiecare grupă realizeză o pagină de evaluare, la alegere, pe platforma mentimeter, pe care o trimite la avizierul virtual dedicat proiectului, asfel încât elevii şi profesorul să vadă, în timp real, fiecare apreciere/nota/comentariu.

1. **Evaluarea realizată de către profesor**

Evaluarea proiectelor este realizată de către profesor, la nivelul fiecărei grupe, astfel că nota grupei este nota fiecărui elev din grupă.

Sunt folosite următoarele criterii de performanţă:

- grupa I/a II-a primeşte nota 5 dacă respectă triada: descoperire simbol de culoare „*VERDE” –* identificare cu noţiuni din Fizică – descriere în avatar virtual/video interactiv pentru 2 simboluri alese

- grupa I/a II-a primeşte nota 7 dacă respectă triada: descoperire simbol de culoare „*VERDE” –* identificare cu noţiuni din Fizică – descriere în virtual/video interactiv pentru 3 simboluri alese

- grupa I/a II-a primeşte nota 9 dacă respectă triada: descoperire simbol de culoare „*VERDE” –* identificare cu noţiuni din Fizică – descriere în virtual/video interactiv pentru 4 simboluri alese

- grupa I/a II-a primeşte nota 10 dacă respectă triada: descoperire simbol de culoare „*VERDE” –* identificare cu noţiuni din Fizică – descriere în virtual/video interactiv pentru 5 simboluri alese

**Bibliografie**

* Programa Şcolară de Fizică pentru clasa a VIII-a - Anexa nr. 2 la Ordinul Ministrului Educaţiei Naţionale nr. 3393 / 28.02.2017
* Suportul de curs *Fizica Altfel ,, Învățarea științelor-abordări metodologice moderne”.*
* Istrate, Olimpius (2018). Proiectarea și desfășurarea activităților de învățare cu suport digital (Suport de curs). Universitatea din București. Programul de dezvoltare profesională continuă iTeach. Online: [www.suntprofesor.ro](http://www.suntprofesor.ro/)

04.01.2024

Prof. Toader Izabela